Fallingwater
<s>Fallingwater, izvorno Kuća Kaufmann, je kuća koju je projektirao američki arhitekt Frank Lloyd Wright 1935. godine u ruralnom dijelu Pennsylvanije (Mill Run, Fayette County), 69 km jugozapadno od Pittsburgha.</s><s>Moderan dom, izgrađen dijelom iznad slapa riječice Bear Run, je odmah po nastanku proglašen za Wrightovo najljepše djelo.</s><s>Već 1966. godine je proglašen za nacionalni spomenik povijesti, a Američki institut arhitekata (American Institute of Architects, AIA) ga je 1991. godine imenovao za „najbolje djelo američke arhitekture svih vremena”.</s>

<s>Povijest</s>

<s>Obitelj bogatih trgovaca odjećom, obitelj Kaufmann, je posjedovala komad šume s nekoliko koliba kod malog slapa na rojeci Bear Run.</s><s>Kada su kolibe počele propadati, Edgar J. Kaufmann je zatražio od F. L. Wrighta da mu sagradi ljetnikovac s pogledom na slapove.</s><s>Nakon što je posjetio lokalitet, Wright mu je savjetovao da buduća kuća bude izgrađena preko slapova.</s><s>Prema riječima samog arhitekta Kaufmannu:</s>

<s>Građevina izgrađena od 1935.-37. god. je iznenadila vlasnika, ali i cijelu arhitektonsku struku.</s><s>Od tada, sve do 1963. godine, Fallingwater je služio kao vikendica obitelji Kaufmann.</s><s>God. 1964. je pretvorena u muzej koji je do danas posjetilo više od 4 milijuna zaljubljenika u modernu arhitekturu.</s>

<s>Arhitektura</s>

<s>Fallingwater je pokušaj integracije kuće i krajolika, unutarnjeg i vanjskog prostora.</s><s>Smještena je na šumovitom obronku, a njezina čvrsta jezgra okomito je usađena u gornji dio tog obronka da bi držala ravnotežu horizontalnim terasama koje poput krakova izlaze iznad slapa.</s><s>Iako su horizontalni oblici svojom bež bojom u kontrastu s vertikalnim oblicima od kamena i šumskog okoliša, oni kao da „izrastaju” iz obronka.</s><s>Oba kata imaju staklene stijene zbog pogleda u prirodu, što je bilo vodiljom cijelog projekta.</s><s>U prizemlju, izdignut na stupove nalazi se glavni dio dnevnog boravka s kuhinjom, blagovaonicom i terasama.</s><s>Spavaonice na drugom katu otvaraju se prema terasama, dok galerija tvori manji gornji kat.</s><s>Krovni prozori od stakla i betona natkrivaju jedan dio dnevnog boravka, dok viseće stubište vodi do vode.</s>

<s>Rezultat je djelo internacionalnog stila, do tada rezerviranog za velike javne građevine, smješteno u intimni okoliš divlje prirode.</s><s>Kuća svojim verikalama i horizontalama i razmještajem masa ponavlja kaskade slapova i savršeno se uklapa u krajolik.</s><s>Tako je u skladu s organičkom arhitekturom, idejom da arhitektura treba uskladiti ljudski životni prostor s prirodom, Wright primijenio konstrukciju stubova s konzolama - horizontalnim istacima, između kojih se uvlače („skrivaju”) stambeni prostori, čime se vanjski prostori postupno „unose” u unutrašnji.</s><s>Nadalje, Wright je za zidove i kamin koristio kamen pronađen na lokalitetu, a neke stijene je ukomponirao u zidove, dok druge strše iz podova.</s><s>Stijene na podovima su premazane voskom, tako da izgledaju kao da strše iz rječice čiji se huk čuje posvuda iz kuće.</s><s>Premda rječica okružuje kuću, ona se može vidjeti tek kad se izađe van, za što je Wright projektirao stube koje vode izravno od dnevnog  boravka do vode.</s>

<s>Sustav konzolnih terasa/balkona, na kojima počiva fantastična vizura Fallingwatera nije bila napravljena za milijune posjetitelja i 2002. godine su poduzeti značajni radovi kako bi se popravile brojne pukotine u armiranom betonu.</s><s>Kako je kuća izgrađena iznad tekuće vode, ona ima problem i s plijesni.</s>

<s>Izvori</s>

<s>Vanjske veze</s>

<s>Službene stranice 
 Virtualni obilazak
 3D video</s>

<s>Kuće u SAD
Muzeji u SAD
Moderna arhitektura</s>

